יחסי בורקינה פאסו – ישראל

יחסי בורקינה פאסו–ישראל הם היחסים הדיפלומטיים שבין בורקינה פאסו לבין מדינת ישראל. וולטה עילית הצרפתית קיבלה עצמאות ב-5 באוגוסט 1960 (תחת השם וולטה עילית). בספטמבר 1960 יצאה משלחת מוולטה עילית לישראל בראשות שר החקלאות של המדינה, זו הייתה המשלחת הדיפלומטית הראשונה ששלחה לאחר שזכתה לעצמאות. בעקבות הביקור הגיעה משלחת לישראל ללמוד במכון האפרו־אסיאתי שהקימה ההסתדרות (מכון ללימודי כלכלת עבודה וקואופרציה). בסוף 1960 הקימה ישראל שגרירות באביג'אן, בירת חוף השנהב. שגריר ישראל הראשון בחוף השנהב, שלמה הלל, היה גם שגריר לא תושב בוולטה עילית. ב-11 ביוני 1961, חתמו ישראל וולטה עילית על אמנה לשיתוף פעולה כלכלי וטכני. בעקבות החתימה שלחה ישראל מומחים חקלאיים לוולטה עילית. ביולי 1961, נשיא וולטה עילית הראשון, מוריס יאמאוגו, ביקר בישראל. הוא הגיע גם כנציג הארגון האזורי לשיתוף פעולה "קונסיי דה ל'אנטאנט" (מועצת ההסכמה) - שכלל את וולטה עלית, חוף השנהב, דהומיי, וניז'ר. כאות הוקרה על ביקורו הוחלט לקרוא לרחוב בשכונת קריית היובל בירושלים בשם "רחוב וולטה עילית". בנוסף נחתמה ברית ידידות בין המדינות. באפריל 1962, הגיעה משלחת של ראשי מערכת הביטחון של וולטה עילית לביקור בישראל, כולל שר הביטחון והרמטכ"ל שלה. בצדימבר 1962 נחתם הסכם לסיוע טכני עם וולטה עילית. ביוני 1963, ביקרה משלחת פרלמנטרית של וולטה עילית בישראל. באוגוסט 1963 הגיש שגריר חוף השנהב בישראל את כתב האמנתו לנשיא המדינה, גם כשגריר וולטה עילית בישראל. ביולי 1968, שר ההסברה והדואר של וולטה עילית הגיע לביקור רשמי בישראל, במטרה לדון בסיוע ישראלי לבניית מערכת טלפון ארצית במדינה. בספטמבר 1968, ארבעה אזרחי ישראל זכו לאות הצטיינות של וולטה עילית. בספטמבר 1973, ביקר היועץ המדיני של ראש־ממשלת וולטה־עילית בישראל וחתם על על שלושה הסכמים לשיתוף פעולה, שכללו: הקמה וניהול של מרכז חקלאי באמצעות מומחים מישראל, סיוע בתוכנית ייעור רחבת היקף, והכשרת מדריכים מקומיים לקואופראטיבים חקלאיים והשתלמויות בישראל בנושאים חקלאיים. אולם שבועיים אחר כך, בעקבות מלחמת יום כיפור, ולאחר שישראל התעלמה מהחלטה 242 והחלטה 339 של האו"ם, ניתקה את היחסים עם ישראל. ב-4 באוגוסט 1984 שונה שמה של וולטה עילית לבורקינה פאסו. ב-4 באוקטובר 1993, היחסים כוננו מחדש, בעקבות החתימה על הסכמי אוסלו ושיפור המצב המדיני, זאת לאחר מפגש של שר החוץ שמעון פרס עם נציגי בורקינה פאסו במטה האומות המאוחדות בניו יורק. במחצית השנייה של שנות ה-90 של המאה ה-20, סופק למדינה נשק מישראל, באמצעות סוחר הנשק שמעון נאור-הרשקוביץ. עם זאת חלק גדול מהנשק שסחר בו היה תוצרת מזרח אירופה (רומניה ואוקראינה). ב-29 בנובמבר 2012, תמכה בורקינה פאסו בהחלטה בהחלטה 67/19 של העצרת הכללית של האו"ם, על קבלת פלסטין כחברה ה-194 באו"ם. במאי 2015, השגריר של בורקינה פאסו ביקר בישראל (שגריר לא תושב שמקום מושבו בקהיר). במהלך ביקורו, נפגש עם הנשיא ראובן ריבלין. במהלך הפגישה, השגריר ציין שבורקינה פאסו מעוניינת בפנסיונרים ישראליים, שיגורו בבורקינה פאסו וייסעו לה כלכלית. ראובן קיבל בברכה את השגריר. ב-4 ביולי 2017 בורקינה פאסו הייתה אחת מהמדינות היחידות (יחד עם ג'מייקה והפיליפינים) שהתנגדו להחלטה הקובעת כי ישראל אינה הריבון בירושלים ומגנה אותה על החפירות הארכאולוגיות בעיר העתיקה. ב-21 בדצמבר 2017, תמכה בורקינה פאסו בהחלטה של העצרת הכללית של האומות המאוחדות השוללת את ההכרה האמריקאית בירושלים כבירת ישראל. בנובמבר 1961 הקימו החברה לעבודות חוץ של סולל בונה, חברת תה"ל וממשלת וולטה עילית חברה משותפת לתשתיות והנדסה. בדצמבר 1961 החליטה ישראל להקים נציגות דיפלומאטית בוולטה עילית, עם זאת שלמה הלל המשיך לשמש שגריר לא תושב. בשנת 2003 זכתה החברה הישראלית אלווריון בחוזה לפרישת מערכות תקשורת אלחוטיות בבורקינה פאסו. אלווריון זכתה אחר כך בכמה חוזי המשך במדינה. בשנת 2003 זכתה החברה הישראלית אופק צילומי אויר בחוזה למיפוי בורקינה פאסו. בשנת 2016, שווי הסחורה שיוצאה מישראל לבורקינה פאסו הגיעה לסך 10.2 מיליון דולר אמריקאי והיא כללה בעיקר נפט מזוקק, מדפסות, טלפונים, מכסי פלסטיק ועוד. באותה שנה, שווי הסחורה שיוצאה מבורקינה פאסו לישראל הגיעה לסך 9.36 אלף דולר אמריקאי והיא כללה בעיקר כלי הקשה, קישוטי עץ, חוברות ועוד. בשנת 2015, שווי הסחורה שיוצאה מישראל לבורקינה פאסו הגיעה לסך 13.7 מיליון דולר אמריקאי והיא כללה בעיקר נפט מזוקק, גיליוני פלסטיק, חומרי הדברה, טלפונים ועוד. באותה שנה, שווי הסחורה שיוצאה מבורקינה פאסו לישראל הגיעה לסך 267 אלף דולר אמריקאי והיא כללה בעיקר קוקוס, אגוזים, זרעי שמן, קשיו, שנאים חשמליים ועוד. בורקינה פאסו אינה מיוצגת בישראל, הן בדרג השגרירות והן בדרג הקונסולרי. השגרירות המייצגת את בורקינה פאסו נמצאת בקהיר, בירת מצרים. ישראל אינה מיוצגת בבורקינה פאסו, הן בדרג השגרירות והן בדרג הקונסולרי. השגרירות המייצגת את ישראל נמצאת באביג'אן, בירת חוף השנהב. מדיה וקבצים בנושא יחסי בורקינה פאסו – ישראל בוויקישיתוף דוד אסף‏, כשהיה פה הנשיא מחבל וולטה העליון, בבלוג "עונג שבת", 22 בפברואר 2019 חוף השנהב חוגגת עצמאותה, למרחב, 7 באוגוסט 1960 משלחת שרים מוולטה עילית, על המשמר, 27 בספטמבר 1960 וולטה עילית רוצה בידידות עם ישראל וארצות ערב, דבר, 5 באוקטובר 1960 המכון האפרו־אסיאתי של ההסת' יפתח בשבוע הבא, למרחב, 14 באוקטובר 1960 משלחת מוולטה־עילית באה ללמוד חקלאות וקואופרציה, דבר, 27 בספטמבר 1960 שגרירות ישראלית באביג'ן — בקרוב, דבר, 21 באוקטובר 1960 עתי"ם, בטקס מפואר נתקבל נשיא וולטה עלית, למרחב, 5 ביולי 1961 קבלת־פנים לבבית לנשיא וולטה עילית בתל־אביב, על המשמר, 11 ביולי 1961 אמנה ישראל-וולטה, קול העם, 12 ביוני 1961 מומחים ישראליים בוולטה העילית, קול העם, 21 בספטמבר 1961 משלחת מומחים לוולטה, הארץ, 25 באוגוסט 1961 נשיא ולטה עלית סייר בבירה, למרחב, 6 ביולי 1961 נשיא וולטה עתית מביע תמיכת "מדינות ההסכמה" בישראל, דבר, 11 ביולי 1961 נשיא וולטה העילית נתקבל בככוד מלכים מביע הערכה לישראל בשם וולטה העילית וארבע מדינות ההסכמה, הארץ, 5 ביולי 1961 יצא נשיא וולטה עילית - טכס־פרידה ממלכתי בנמל התעופה לוד, הארץ, 13 ביולי 1961 נחתמה ברית ידידות בין ישראל לרולטה העילית, למרחב, 12 ביולי 1961 באו ראשי מערכת הבטחון של רפובליקת וולטה עילית, דבר, 20 באפריל 1962 הסכם לסיוע טכני עם וולטה עילית, הארץ, 23 בדצמבר 1962 משלחהת וולטה עילית מסיימת ביקורה בישראל, דבר, 11 ביוני 1963 משלחת וולטה עילית התארחה בדגניה, הארץ, 10 ביוני 1963 שגריר וולטה עילית הגיש האמנתו, הארץ, 21 באוגוסט 1963 שר ההסברה והדואר של וולטה עילית — לביקור רשמי, מעריב, 22 ביולי 1968 4 ישראליים זכו לאות הצטיינות של וולטה עילית, על המשמר, 25 בספטמבר 1968 ישראל תחתום על 3 הסכמים לשיתוף פעולה עם וולטה עילית, על המשמר, 26 בספטמבר 1973 יהודקו הקשרים בין ישראל לרולטה עילית, על המשמר, 25 בספטמבר 1973 תמר גולן, וולטה-עילית מוכת הבצורת ניתקה יחסיה עם ישראל, מעריב, 12 באוקטובר 1973 רענן ריין, וולטה עילית שינוי שם ושינוי תדמית, חדשות, 6 באוגוסט 1984 עוד מדינות מחדשות את הקשרים הדיפלומטיים עם ישראל, חדשות, 5 באוקטובר 1993 בני אבני - ניו יורק, עתי"ם, שמעון פרס, יורש העצר הירדני וקלינטון נפגשים בבית הלבן, חדשות, 1 באוקטובר 1993 יוסי מלמן, חשד: ישראל מחפה על מסחר לא חוקי בנשק ויהלומים, באתר הארץ, 20 במרץ 2001 יוסי מלמן, צרפת תסגיר לרומניה סא"ל במיל' שנידון ל-11 שנות מאסר על סחר לא חוקי בנשק, באתר הארץ, 17 במאי 2010 דרור מרום וסוכנות הידיעות הצרפתית, ‏איש עסקים ישראלי נעצר ברומניה בחשד לעיסקאות נשק בלתי חוקיות, באתר גלובס, 31 באוגוסט 1999עודד ארבל, איש עסקים ישראלי תובע דמי תיווך בסך 2.8 מיליון שקל בגין עסקת מכירת נשק מאוקראינה לבורקינה פאסו, באתר TheMarker‏, 22 בינואר 2006 יוסי מלמן, חשד: חברות ואנשי עסקים ישראלים הפרו אמברגו הנשק על חוף השנהב, באתר TheMarker‏, 28 ביולי 2005 ההצבעה על פלסטין באו"ם: רשימת המדינות שתמכו, התנגדו ונמנעו, באתר הארץ, 29 בנובמבר 2012 איתמר אייכנר, פנסיונרים ישראלים, בבורקינה פאסו רוצים אתכם, באתר ynet, 3 במאי 2015 איתמר אייכנר, אונסק"ו: ישראל היא לא הריבון בירושלים, באתר ynet, 4 ביולי 2017 הרשימה המלאה: כיצד הצביעו חברות האו"ם על ההכרה בירושלים כבירת ישראל, באתר הארץ, 21 בדצמבר 2017 יקימו חברה לתכנון הנדסי בוולטה עילית, הארץ, 28 בנובמבר 1961 ישראל תקים נציגות מיוחדת בוולטה עלית, על המשמר, 12 בדצמבר 1961 TheMarker digital, מפעילת התקשורת Onatel מבורקינה פאסו רכשה מאלווריון בהזמנת המשך ציוד בכ-4 מיליון דולר, באתר TheMarker‏, 22 בפברואר 2005 שירלי יום-טוב, אלווריון פרשה מערכות תקשורת אלחוטיות בבורקינה פאסו שבאפריקה בהיקף של 4 מיליון דולר, באתר TheMarker‏, 22 בפברואר 2005 שירות גלובס, ‏אלווריון: מפעיל התקשורת אונטל מבורקינה פאסו פרש ציוד החברה בשווי 4 מ' ד' ברבעון הרביעי של 2004, באתר גלובס, 22 בפברואר 2005 שמואל שוסטר, אלווריון תפרוס רשתות תקשורת אלחוטיות בבורקינה פאסו שבאפריקה בעסקה שהיקפה מספר מיליוני דולרים, באתר TheMarker‏, 9 במרץ 2009 שירי חביב ולדהורן, ‏חוזה של מיליוני שקלים לאלווריון במערב אפריקה, באתר גלובס, 24 בינואר 2012 זוהר בלומנקרנץ, חברת אופק זכתה במכרז אמריקאי בהיקף של מיליון דולר למיפוי בורקינה פאסו, באתר TheMarker‏, 22 בפברואר 2011 Products that Israel exports to Burkina Faso (2016), The Observatory of Economic Complexity (באנגלית) Products that Israel imports from Burkina Faso (2016), The Observatory of Economic Complexity (באנגלית) (ארכיון) Products that Israel exports to Burkina Faso (2015), The Observatory of Economic Complexity (באנגלית) (ארכיון) Products that Israel imports from Burkina Faso (2015), The Observatory of Economic Complexity (באנגלית) (ארכיון)